На основу члана 6. став 1. Закона о техничким захтевима за производе и оцењивању усаглашености („Службени гласник РС”, број 36/09),
Министар финансија и привреде доноси

ПРАВИЛНИК О ОЗНАЧАВАЊУ МАТЕРИЈАЛА ГЛАВНИХ ДЕЛОВА ОБУЋЕ
 
I. УВОДНЕ ОДРЕДБЕ

Предмет
Члан 1.
Овим правилником се прописује означавање материјала главних делова обуће намењенe продаји потрошачу и захтеви за додатне писане информације које прате обућу.

Дефиниције  
Члан 2.
Поједини изрази који се употребљавају у овом правилнику имају следеће значење:
 1) обућа је производ с причвршћеним ђоновима који је израђен за заштиту или покривање стопала, укључујући и следеће главне делове обуће који се одвојено стављају на тржиште: 
(1) горњи део или лице je спољна страна структурног елемента који је причвршћен на ђон;
(2) постава и уложна табаница чине унутрашњи део обуће (у случају да у обућу није уграђена постава, под поставом се подразумева наличје горњег дела или лица);
(3) ђон je доњи део обуће изложен хабању и причвршћен на горњи део или лице;
  2) кожа је свака врсте крзна или коже са својом природном влакнастом структуром више или мање неоштећеном, која може бити: 
 (1) штављена кожа је кожа која се штави с тим да се длака или вуна може или не мора уклонити и која се израђује од крзна или коже који су технолошким поступком раздвојени или раздељени на слојеве пре или после штављења (штављена кожа се не сматрта кожом ако се кожа или крзно механички или хемијски растави на влакнасте делове, комадиће или прах па се онда, са или без спајања везивним средством, прерађује у листове или друге облике), с тим да, акo штављена кожа на себи има површински премаз нанесен на било који начин или залепљену политуру, такви површински слојеви не смеју бити дебљи од 0,15 mm;  или
   (2) кожа пуне зрнасте структуре (или кожа природног лица) је кожа код које ни један део површине није уклоњен брушењем, стругањем или раздвајањем (дељењем, цепањем) и која има изворну природну зрнасту површину уколико је изложена уклањању површинског слоја;
3) кожа коригованог лица је кожа где је премаз којим је кориговано лице дебљи од 0,15 mm али не прелази једну трећину укупне дебљине производа;
4) текстил је материјал од природних или синтетичких текстилних влакана односно сваки текстилни производ обухваћен посебним прописом којим се прописују захтеви за означавање и обележавање текстилних производа;
   5) сви други материјали су материјали који нису наведени у тач. 1-4 овог става;
   6) пиктограм је сликовна ознака главних делова обуће као и сликовна ознака састава материјала од кога је израђен главни део обуће;
7) произвођач је правно лице, предузетник или физичко лице које израђује обућу ради њеног стављања на тржиште Републике Србије или лице које се представља као произвођач стављањем на производ свог пословног имена или неке друге препознатљиве ознаке или на други начин. Ако произвођач није познат, произвођачем обуће ће се сматрати свако правно лице, предузетник или физичко лице које обућу ставља на тржиште и/или употребу у Републици Србији;
8) заступник јесте свако правно лице или предузетник регистрован у Републици Србији или физичко лице које има пребивалиште у Републици Србији и које је произвођач обуће писмено овластио да у његово име извршава све или део обавеза прописаних овим правилником;
9) увозник је правно лице или предузетник регистрован у Републици Србији, односно физичко лице са пребивалиштем у Републици Србији које ставља на тржиште обућу из других земаља;
10) дистрибутер је правно лице или предузетник регистрован у Републици Србији, односно физичко лице са пребивалиштем у Републици Србији, које је укључено у ланац испоруке обуће и које у оквиру обављања своје делатности испоручује обућу, а није произвођач или увозник;
11) испоручилац је произвођач, заступник, увозник или дистрибутер;
12) трговац на мало је лицe које продаје обућу потрошачима ради задовољавања њихових личних потреба;
13) потрошач је физичко лице које купује робу, односно услуге ради задовољавања личних потреба или потреба домаћинства;
14) испорука на тржишту је свако чињење доступним обуће на тржишту Републике Србије ради дистрибуције, потрошње или употребе, са или без накнаде; 
15) стављање на тржиште је прва испорука обућe на тржиште Републике Србије;
Обрада и промет сваке врсте коже из става 1. тачка 2) овог члана од које су састављени материјали главних делова обуће врши се у складу са зехтевима посебних прописа као и у складу са Законом о потврђивању Конвенције о међународном промету угрожених врста флоре и фауне. ("Службени лист СРЈ - Међународни уговори" број 11/01).
Други изрази који се употребљавају у овом правилнику, а нису дефинисани у ставу 1. овог члана, имају значење дефинисано законима којима се уређују технички захтеви за производе и оцењивање усаглашености, трговина и заштита потрошача.        
         Примена
Члан 3.
Овај правилник се примењује на обућу из члана 2. став 1. тачка 1) овог правилника, укључујући и: 
1) равне ципеле или ципеле с високом петом за затворени простор или за ношење на отвореном простору;
2) чизме до глежња, получизме (до пола листа), чизме до колена и чизме изнад колена;
3) сандале различитог типа, „еспадриле“ (ципеле с горњим делом од платна и ђоном од плетеног, материјала биљног порекла), обућу за тенис, различите врсте спортске обуће, сандале за купање и другу свакодневну (неформалну) обућу;
4) посебну спортску обућу која је намењена за спортске активности и има, или је предвиђена за причвршћивање шиљака, крампона, разних врста копчи  или сличних додатака као и ципеле за клизање, скијање и скијашка теренска обућа, обућу за рвање и бокс као и обућу за бициклизам. Овде су такође укључени и сложени производи као што је обућа са причвршћеним клизаљкама или ролерима;
5)  обућу за плес;
6) обућу израђену из једног комада, нарочито ону насталу обликовањем гуме или пластике, изузимајући производе од танког материјала (папира, пластичне танке фолије, итд. без причвршћеног ђона) за једнократну употребу;
7) ципеле које се носе преко друге обуће и које су понекад без пете;
8) обућу са ђоном, обично намењену за једнократну употребу;
9) ортопедску обућу;
10) сандале чији се горњи део састоји од подешавајућих каишева или трака; 
11) чизме чији горњи део покрива ногу и део изнад колена.
Овај правилник се примењује и на производе који су наведени у Глави 64. део други Номенклатуре Царинске тарифе (обућа, камашне и слични производи и делови тих производа), чак и ако нису наведени ставу 1. овог члана.
Обућа на коју се не примењује овај правилник
Члан 4.
Овај правилник се не примењује на:
- половну, коришћену обућу,
- заштитну обућу на коју се примењују прописи о личној заштитној опреми,
- обућу обухваћену посебним прописима,
- обућу на играчкама.

II. СТАВЉАЊЕ ОБУЋЕ НА ТРЖИШТЕ И/ИЛИ УПОТРЕБУ
Стављање на тржиште или употребу
Члан 5.
Обућа се ставља на тржиште Републике Србије ако је састав материјала главних делова обуће означен у складу са захтевима из овог правилника и ако испуњава друге захтеве у складу са посебним прописима и потврђеним међународним споразумима. 

Слободан промет
Члан 6.
Не може се забранити или ограничити стављање на тржиште обуће која испуњава све захтеве из члана 5. овог правилника.

III.ОЗНАЧАВАЊЕ ОБУЋЕ
Означавање главних делова обуће и састава  материјала главних делова обуће
Члан 7.
Сваки главни део обуће означава се посебним пиктограмом или навођењем текстуалне информације које има исто значење (горњи део или лице обуће; постава и уложна табаница; ђон) у складу са Прилогом - Пиктограми и текстуалне информације које могу да замене пиктограме, који је одштампан уз овај правилник и чини његов саставни део. 
Приликом означавања горњег дела или лица обуће не узимају се у обзир додаци или појачања, као што су ојачања на зглобовима, украси, копче, траке, отвори за везивање и слични додаци.
Састав сваког материјала од којег су израђени главни делови обуће означава се посебним пиктограмом или навођењем текстуалних информација које имају исто значење, у складу са чланом 8. овог правилника и у складу са Прилогом. 
Састав материјала ђона утврђује се на основу количине материјала садржаног у ђону. 

Начин означавања састава материјала главних делова обуће 
Члан 8.
Састав материјала главних делова обуће означава се тако што се пиктограм или текстуална информација ставља на обућу у складу са Прилогом, и то када одређени материјал представља:
- најмање 80% површине горњег дела или лица обуће,  
 -најмање 80% поставе и уложне табанице,
- најмање 80% запремине ђона. 
Ако ниједан од материјала од кога је израђена обућа нема минимум 80% површине или запремине неког од главних делова обуће, стављају се пиктограми или текстуалне информације за два материјала са највећим процентуалним учешћем у том делу обуће. 
Означавање пиктограмом или текстуалним информацијама врши се искључиво на обући. 
Пиктограм или текстуална информација ставља се на најмање један комад обуће у сваком пару штампањем, утискивањем, стављањем налепнице или причвршћивањем етикете. Текстуална информација се сачињава на српском језику за обућу домаће производњње а за обућу из увоза на једном од језика у складу са Прилогом.
Пиктограми и текстуалне информација морају бити видљиви, читљиви, сигурно причвршћени и лако доступни, а димензије пиктограма и текстуалних информација морају бити довољно велике како би се подаци садржани на њима лако разумели. Пиктограм и текстуална информација не смеју доводити у заблуду потрошача. 
Произвођач или његов заступник означава главне делове обуће и састав материјала главних делова обуће пиктограмима или текстуалним инфомацијама у складу са Прилогом. 
Произвођач или његов заступник обезбеђују тачност пиктограма и текстуалних информација на обући. Ако ни произвођач ни његов заступник нису регистровани на територији Републике Србије, тачност пиктограма и текстуалних информација на обући обезбеђује увозник. 
Трговац на мало обезбеђује да писано обавештење о значењу пиктограма или текстуалних инфомација у складу са Прилогом буде доступно потрошачима и видно истакнуто на продајном месту.  
Трговац на мало обезбеђује да је обућа коју продаје означена пиктограмима или текстуалним информацијама у складу са овим правилником.

Захтеви за додатне писане информације које прате обућу
Члан 9.
Обућу која се ставља на располагање потрошачу у Републици Србији прате и  додатне писане информације о:
- величини обуће.
- називу и седишту произвођача обуће, као и увознику за обућу из увоза,
- наменској употреби обуће (кућна обућа, обућа за суво време, обућа за кишу или спортска обућа и др.),
- одржавању обуће,
- начину израде обуће (прошивена обућа, лепљена обућа, вулканизована обућа, и др.).
Додатне писане информације из става 1. овог члана сe стављају на паковање обуће односно на привезницу, етикету или алкицу уз то паковање или непосредно уз обућу на месту продаје, а изузетно се могу ставити и на обућу.
Додатне писане информације из става 1. овог члана се стављају на начин да се не  омета видљивост и разумљивост пиктограма и текстуалних информација о означавању главних делова обуће и састава материјала главних делова обуће..



Неодговарајуће означавање
Члан 10.
Ако обућа која се испоручује на тржиште Републике Србије није означена у складу са одредбама овог правилника, односно ако не испуњава све захтеве овог правилника, испорука такве обуће се може ограничити или забранити у складу са законом којим се уређују технички захтеви за производе и оцењивање усаглашености, односно према испоручиоцу такве обуће се могу применити одговарајуће мере у складу са прописом којим се уређује заштита потрошача или трговина.

 IV. УСКЛАЂЕНОСТ СА ПРОПИСИМА ЕВРОПСКЕ УНИЈЕ
Члан 11.
Овај правилник је усклађен са свим начелима и битним захтевима из Директиве  94/11/EЗ Европског парламента и Савета од 23. марта 1994. године о означавању материјала главних делова обуће.

V. ПРЕЛАЗНЕ И ЗАВРШНЕ ОДРЕДБЕ
Престанак важења
Члан 12.
Даном почетка примене овог правилника престаје да се примењује Правилник о техничким и другим захтевима за означавање, декларисање и начин паковања готове коже и крзна, производа од природне и вештачке коже („Службени гласник РС“ број 56/2009) на обућу на коју се примењује овај правилник.
Одредбе члана 9. овог правилника престају да се примењују од дана приступања Републике Србије Европској унији.

Ступање на снагу
Члан 13. 
Овај правилник ступа на снагу 8 дана од дана објављивања у Службеном гласнику Републике Србије, а примењује се од 1. јула 2015. године.

Број: 110-00-391/2013-33

У Београду, 2013. године

 М И Н И С Т А Р

      Млађан Динкић





ПРИЛОГ
ПИКТОГРАМИ И ТЕКСТУАЛНЕ ИНФОРМАЦИЈЕ КОЈЕ МОГУ ДА ЗАМЕНЕ ПИКТОГРАМЕ
Овај прилог чине Табела 1 и Табела 2
     Табела 1.
ПИКТОГРАМИ ГЛАВНИХ ДЕЛОВА ОБУЋЕ И ТЕКСТУАЛНЕ ИНФОРМАЦИЈЕ КОЈЕ МОГУ ДА ЗАМЕНЕ ТЕ ПИКТОГРАМЕ

	Пиктограми
	  Ознака земље
	Текстуална информација

	SRB
	Горњи део или лице

	
	F 
	Tige

	
	D 
	Obermaterial

	
	IT 
	Tomaia

	
	NL 
	Bovendeel

	
	EN 
	Upper

	
	DK 
	Overdel

	
	GR 
	ΕΠΑΝΩ ΜΕΡΟΣ

	
	ES 
	Empeine

	
	P 
	Parte superior

	
	CZ 
	Vrch

	
	EST 
	Pealne

	
	LV 
	Virsa

	
	LT 
	Viršus

	
	HU 
	Felsőrész

	
	M 
	Wiċċ

	
	PL 
	Wierzch

	
	SI 
	Zgornji del

	
	SK 
	Vrch

	
	BG 
	Лицева част

	
	RO 
	Față 

	SRB
	Постава и уложна табаница

	
	F 
	Doublure et semelle de propreté 

	
	D
	Futter und Decksohle

	
	IT
	Fodera e Sottopiede

	
	NL
	Voering en inlegzool

	
	EN
	Lining and sock

	
	DK
	Foring og bindsål

	
	GR
	ΦΟΔΡΕΣ

	
	ES
	Forro y plantilla

	
	P
	Forro e Palmilha

	
	CZ
	Podšívka a stélka

	
	EST
	Vooder ja sisetald

	
	LV
	Odere un ieliekamā saistzole

	
	LT
	Pamušalas ir įklotė

	
	HU
	Bélés és fedőtalpbélés

	
	M
	Inforra u suletta

	
	PL
	Podszewka z wyściółką

	
	SI
	Podloga in vložek (steljka)

	
	SK
	Podšívka a stielka

	
	BG
	Подплата и стелка

	
	RO
	Căptușeală și acoperiș de branț 

	SRB
	Ђон

	
	F 
	Semelle extérieure

	
	D 
	Laufsohle

	
	IT 
	Suola esterna

	
	NL 
	Buitenzool

	
	EN 
	Outer sole

	
	DK 
	Ydersål

	
	GR 
	ΣΟΛΑ

	
	ES 
	Suela

	
	P 
	Sola

	
	CZ 
	Podešev

	
	EST 
	Välistald

	
	LV 
	Ārējā zole

	
	LT 
	Padas

	
	HU 
	Járótalp

	
	M 
	Pett ta' barra

	
	PL 
	Spód

	
	SI 
	Podplat

	
	SK
	Podošva

	
	BG 
	външно ходило

	
	RO
	Talpă exterioară




















Табела 2.
ПИКТОГРАМИ МАТЕРИЈАЛА ГЛАВНИХ ДЕЛОВА ОБУЋЕ И ТЕКСТУАЛНЕ ИНФОРМАЦИЈЕ КОЈЕ МОГУ ДА ЗАМЕНЕ ТЕ ПИКТОГРАМЕ
Пиктограми материјала морају се налазити поред пиктограма главних делова обуће у складу са чланом 8. овог правилника и тачком 1. овог прилога.
	Пиктограми
	Ознака земље
	Текстуална инфомација

	SRB
	Кожа *

	
	F
	Cuir

	
	D
	Leder

	
	IT
	Cuoio

	
	NL
	Leder

	
	EN
	Leather

	
	DK
	Læder

	
	GR
	ΔΕΡΜΑ

	
	ES
	Cuero

	
	P
	Couros e peles curtidas

	
	CZ
	Useň

	
	EST
	Nahk

	
	LV
	Āda

	
	LT
	Oda

	
	HU
	Bőr

	
	M
	Ġilda

	
	PL
	Skóra

	
	SI
	Usnje

	
	SK
	Useň

	
	BG
	Кожа

	
	RO
	Piei cu față naturală

	SRB
	Кожа коригованог лица

	
	F
	Cuir enduit

	
	D
	Beschichtetes Leder

	
	IT
	Cuoio rivestito

	
	NL
	Gecoat leder

	
	EN
	Coated leather

	
	DK
	Overtrukket læder

	
	GR
	ΕΠΕΝΔΕΔΥ-ΜΕΝΟ ΔΕΡΜΑ

	
	ES
	Cuero untado

	
	P
	Couro revestido

	
	CZ
	Povrstvená useň

	
	EST
	Kaetud nahk

	
	LV
	Pārklāta āda

	
	LT
	Padengta oda

	
	HU
	Bevonatos bőr

	
	M
	Ġilda miksija

	
	PL
	Skóra pokryta

	
	SI
	Krito usnje

	
	SK
	Povrstvená useň

	
	BG
	кожа с покритие

	
	RO
	Piei cu față corectată

	SRB
	Текстил

	
	F
	Textile

	
	D
	Textil

	
	IT
	Tessili

	
	NL
	Textiel

	
	EN
	Textile

	
	DK
	Tekstil-materialer

	
	GR
	ΥΦΑΣΜΑ

	
	ES
	Textil

	
	P
	Téxteis

	
	CZ
	Textilie

	
	EST
	Tekstiil

	
	LV
	Tekstilmateriāls

	
	LT
	Tekstilė

	
	HU
	Textil

	
	M
	Tessut

	
	PL
	Materiał włókienniczy

	
	SI
	Tekstil

	
	SK
	Textil

	
	BG
	текстил

	
	RO
	Textile

	SRB
	Други материјали

	
	F
	Autres matériaux

	
	D
	Sonstiges Material

	
	IT
	Altre materie

	
	NL
	Overige materialen

	
	EN
	Other materials

	
	DK
	Andre materialer

	
	GR
	ΑΛΛΑ ΥΛΙΚΑ

	
	ES
	Otros materiales

	
	P
	Outros materiais

	
	CZ
	Ostatní materiály

	
	EST
	Teised materjalid

	
	LV
	Citi materiāli

	
	LT
	Kitos medžiagos

	
	HU
	Egyéb anyag

	
	M
	Materjal ieħor

	
	PL
	Inny materiał

	
	SI
	Drugi materiali

	
	SK
	Iný materiál

	
	BG
	Всички други материали

	
	RO
	Alte materiale



* Израз „кожа пуне зрнасте структуре“ се може користити као додатна текстуална информација за метеријал који одговара дефиницији ове врсте коже

